Aivo Paljasmaa
Aivo Paljasmaa (sündinud 23. jaanuaril 1948 Haapsalus) on eesti endine näitleja ja ajakirjanik. Ta lõpetas aastal 1966 Haapsalu 1. Keskkooli. Aastatel 1966–1968 õppis Tallinna Riikliku Konservatooriumi lavakunstikateedris (ei lõpetanud). Ta töötas aastatel 1969–1971 ja 1972–1976 Rakvere Teatris ning aastatel 1971–1972 Eesti NSV Riiklikus Noorsooteatris. Hiljem on ta tegutsenud spordi- ja kultuuriajakirjanikuna, samuti on ta juhendanud näiteringe. Ta on mänginud filmis ("Võõra nime all", 1984, Eesti Telefilm).